
Amatőr és profi labdarúgó sérüléseinek összehasonlítása

Dolgozatomban alapvetően az amatőr és profi futballisták sérülései közötti különbségeket és párhuzamokat vizsgálom. Mivel manapság egyre gyakoribbak a sérülések a futballban, és egyre súlyosabbak ezek a sérülések, például műtéttel járó vagy több hónapos kihagyást igénylő sérülések, ezért indokoltnak tartom ezzel a témával foglalkozni. A témaválasztást azzal is indokolnám, hogy személyes tapasztalataimat felhasználhatom a dolgozatban. A vizsgálat kérdőíves és mélyinterjúkkal történik, így a futballban az évek során megszerzett kapcsolati hálómat tudom kamatoztatni, amelyen keresztül bemutathatom amatőr és profi sportolók sérüléseit egyaránt.



